als_Latn dik_Latn sag_Latn
Barazimi 1:1 kundër Bjellorusisë i ka dhënë një pasqyrë të mirë seleksionuesit të shpresave të Maqedonisë Blagoja Milevskit, për një formacion të ri që do të mund ta llogarisë për në të ardhmen. Edhe pse takimi me Bjellorusinë u mbyll me barazim, formacioni i përbërë me futbollistët e gjeneratës 96-97-të treguan një lojë cilësore, duke dhënë sinjal për Milevskin dhe stafin teknik të shpresave, që në të ardhmen do të ketë se kush do t’i zëvendësoj emrat si Babunski, Bardhi, Radeski e të tjerë.
90-të minutat e sfidës së djeshme miqësore folën për Maqedoninë, të cilët kishin lojën në duar, por vetëm ju mungojë fitorja. Ishte përfaqësuesja e Bjellorusisë që realizuan të parët me anë të Pavel Sivitslit, ndërsa për Maqedoninë realizoi Kire Markovski. Të rinjtë treguan potencial dhe se Milevski mund të llogarisë disa prej tyre për në ndeshjet e ardhshme kualifikuese të evropianit që do ti zhvillojnë në muajin shtator dhe tetor. Vlenë të cekim se debutues për ekipin U 21 nga futbollistët shqiptar ishin Enur Totre, Benjamin Demiri dhe Liridon Iljazi.
“Mendoj se ishim më të mirë se përfaqësuesja e Bjelloruisë, edhe pse kishim 15-të futbollistë të cilët ishin të viteve 96-97. Ndërsa Bjellorusia 90 përqind të lojtarëve me të cilët luajti sot janë po ata lojtarë të cilët mposhtën Slloveninë në ndeshjen e fundit me rezultatin 1:0” tha trajneri i shpresave të Maqedonisë, Bllagoja Milevski, duke shtuar se lojtarët kanë potencial dhe seriozisht do të mund të mbështetemi tek ata edhe në të ardhmen.
Aziz Sahiti /SHENJA/
als_Latn als_Latn als_Latn ban_Latn